ROMÂNIA   

                               
                              APROBAT 
JUDEŢUL TIMIŞ                                                                     
                      PRIMAR,
MUNICIPIUL TIMIŞOARA                                                               Nicolae Robu
Nr. SC2014-9788/14,04,2014 
R E F E R A T

privind aprobarea dobândirii de către Municipiul Timişoara, a imobilului (construcţii) ce   fac obiectul renuntarii la dreptul de proprietate, de către 

Societatea BEGA TURISM S.A.


Prin adresa înregistrată la Primăria Municipiului Timişoara cu nr. CT2014-001742/14.04.2014, a fost depusă de către Societatea Bega Turism SA, Declaratia Notariala autentificata cu nr 1138/11.04.2014 la notar public Ciorîcă Marin Eugen, prin care ne aduce la cunoştinţă faptul că societatea BEGA TURISM S.A. renuntă la dreptul de proprietate asupra imobilului (construcţii) inscris in CF nr 436536 Timisoara ,top 2133/1.

Conform declaraţiei administratorului societăţii, d-l Szatmari Ioan-Ştefan, imobilul pentru care se face renunţarea la proprietate este liber de sarcini şi servituţi.


Imobilul teren în suprafaţă de 13.947 m.p., pe care sunt edificate activele(construcţiile) proprietatea Societăţii BEGA TURISM S.A., se află în proprietatea Statului Român. Întregul imobil înscris în CF nr. 436536 este revendicat de către Episcopia Romano-Catolică de Timişoara în baza O.U.G. 94/2000 rep. Mod. Şi completată prin O.U.G. nr. 209/2005 privind retrocedarea unor imobile care au aparţinut cultelor religioase din România.

Având în vedere cele menţionate mai sus;

    PROPUNEM :

Emiterea de către Consiliul Local al Municipiului Timişoara a unei hotărâri prin care să se aprobe dobândirea de către municipiul Timişoara, în domeniul privat, a imobilului (construcţii) ce fac obiectul renunţării la dreptul de proprietate de către Societatea Bega Turism SA, înscrise în CF nr. 436536 provenită din conversia de pe hârtie a CF nr.24594, nr. top. 2133/1.

